b'\n_START_ARTICLE_\nNikolaj Mihajlovi\xc4\x8d Skomarohov\n_START_SECTION_\n\xc5\xbdivljenjepis\n_START_PARAGRAPH_\nLeta 1935 je kon\xc4\x8dal srednjo \xc5\xa1olo in se zaposlil kot strojnik v astrahanski tovarni. Leta 1939 je pri\xc4\x8del \xc5\xa1tudirati na tehni\xc5\xa1ki \xc5\xa1oli in se ukvarjati z letenjem._NEWLINE_Decembra 1940 je prostovoljno vstopil v Rde\xc4\x8do armado. Marca 1942 je kon\xc4\x8dal pilotsko voja\xc5\xa1ko-letalsko \xc5\xa1olo. Prvo zra\xc4\x8dno zmago je dosegel januarja 1943._NEWLINE_Med celotno drugo svetovno vojno je opravil 605 poletov, bil udele\xc5\xbeen v ve\xc4\x8d kot 130 zra\xc4\x8dnih bojih in dosegel 46 samostojnih in 8 skupnih zra\xc4\x8dnih zmag. \xc5\xa0e bolj presenetljiv podatek je, da med celotno vojno ni bilo njegovo letalo nikoli zadeto, on pa nikoli ranjen. _NEWLINE_Po vojni je kon\xc4\x8dal Voja\xc5\xa1ko akademijo Frunze in Voja\xc5\xa1ko akademijo Voro\xc5\xa1ilov. Leta 1981 je bil povi\xc5\xa1an v mar\xc5\xa1ala letalstva._NEWLINE_Bil je tudi \xc4\x8dlan Vrhovnega sovjeta ZSSR._NEWLINE_14. oktobra 1994 je umrl v avtomobilski nesre\xc4\x8di.'